text: অবরোধে পালিত হবে পহেলা ফাল্গুন! | Akhaura.com
  Akhaura.com | February 13, 2015 |
  বিরোধী দলের লাগাতার হরতালের পর আজ অবরোধ। আর অবোরোধেই পালিত হবে পহেলা ফাল্গুন। সরেজমিনে দেখা হরতালের প্রভাব দমিয়ে রাখতে পারেনি রাজধানী বাসীদের। সকাল থেকে নগরীর বিভিন্ন এলাকায় শাড়ি ও পাঞ্জাবি পড়ে তরুনেরা মেতে উঠেছে। বিকেলে আশা করা হচ্ছে ফাল্গুনের আনন্দ আরও দ্বিগুন হয়ে যাবে।
  সব তরুনদের আজ গন্তব্য স্থল ঢাকা বিশ্ববিদ্যালয়ের "বকুলতলা"। চারুকলার এই বকুলতলায় অনুষ্ঠিত হচ্ছে বসন্ত বরনের মূল অনুষ্ঠান। মেতে উঠেছে শিল্পী ও শ্রোতা বসন্তের গানে……………
  "ফাগুন, হাওয়ায় হাওয়ায় করেছি যে দান–
  আমার আপনহারা প্রাণ আমার বাঁধন-ছেড়া প্রাণ॥"
  আজ শুধু ঢাকা বিশ্ববিদ্যালয়ই নয় সারা দেশ ও ঢাকার বিভিন্ন স্থানে চলছে বসন্ত বরনের অনুষ্ঠান। পেট্রোল বোমা, ককটেল অতর্কিত আক্রমন সব কিছুকেই দুরে ফেলে ফাল্গুনের এই আয়োজন এটাই প্রমান করে বাঙ্গালী জাতি দমে যাওয়ার জাতি নয়।